Дзяржаўныя і прыватныя арганізацыі ды прадпрыемствы ўзнагароджаны за фінансаванне міжнародных кіна- і тэатральных фестываляў, музычных форумаў, конкурсаў, дапамогу па стварэнні і ўстаноўцы помнікаў знакамітым асобам Бацькаўшчыны, за ўнёсак у развіццё музейнай справы, арганізацыю выставачных праектаў, конкурсаў. Сёлета быў пашыраны спіс узнагароджаных. Так, у намінацыі “За пастаянную падтрымку нацыянальнай культуры” адзначаны шэраг кіраўнікоў дыпмісій Беларусі за мяжой, кіраўнікі некаторых прадпрыемстваў і банкаў, старшыні аблвыканкамаў.